Lāčplēša iela (Jēkabpils)
Šis raksts ir par ielu Jēkabpilī. Par citām jēdziena Lāčplēša iela nozīmēm skatīt nozīmju atdalīšanas lapu. Lāčplēša iela ir iela Jēkabpils pilsētas Krustpils apkaimē. Tā sākas krustojumā ar Parka ielu un beidzas krustojumā ar Latgales ielu. Kopējais ielas garums ir 420 metri. Posmā no Parka līdz Raiņa ielai tā klāta ar asfalta, bet posmā no Raiņa līdz Latgales ielai — ar grants segumu. Satiksmes kustība Lāčplēša ielā norit divās neatdalītās pretēja virziena joslās. Tajā ir savrupmāju apbūve. Lāčplēša iela izveidojās starp 1924. un 1933. gadu, kad abpus Vidzemes ielai (starp Krustpils vēsturisko centru un dzelzceļu) izbūvēja vairākas jaunas ielas un iekārtoja jaunapbūves zemesgabalus. Lāčplēša ielas galā, kvartālā starp Parka un 14. jūnija ielu atrodas 14. jūnija parks ar piemiņas akmeni 1941. gadā izsūtītajiem.